TEHNISKĀS SPECIFIKĀCIJAS FORMA 
Cenu aptaujai

Projekts: „Dzīves enerģija 65+: mācies, kusties, satiecies”, Nr. 2026.LV/SenSk/076/L14
Projekta īstenošanas periods: līdz 31.08.2027. 
	
1. Pakalpojuma priekšmets:  Lektora/eksperta pakalpojumi nodarbību cikla „Dzīvesstāstu un literārās pašizpausmes darbnīca” vadīšanai. 


	2. MĒRĶIS:  
Pakalpojuma mērķis ir nodrošināt projekta Senioru skolas mācību, diskusiju un praktisko nodarbību cikla „Dzīvesstāstu un literārās pašizpausmes darbnīca” vadīšanu (lasītāju pulciņš, radošā rakstīšana un kultūras mantojuma saglabāšana). 
 

	3. TEHNISKAIS APRAKSTS:  
Veicamie uzdevumi:
· Interaktīvu nodarbību un literāro diskusiju sagatavošana un vadīšana senioru (65+) auditorijai atbilstoši izstrādātajai mācību programmai: 
· "Lasītāju pulciņš" (9 nodarbības / 27 ak. st.): Literāro žanru analīze, autobiogrāfijas, dzeja, īsproza, grāmatu un filmu salīdzināšana, pieredzes apmaiņa un literārā refleksija. 
· "Radošā rakstīšana un pašizpausme" (4 nodarbības / 12 ak. st.): Radošās rakstīšanas vingrinājumi, dzejas un atmiņu fiksēšana, sava dzīvesstāsta un grāmatas rokraksta veidošana no ieceres līdz struktūrai. 
· "Pieredzes apmaiņa un kultūras mantojums" (3 nodarbības / 9 ak. st.): Stāstu vakari, kultūras mantojuma saglabāšana un piederības sajūtas stiprināšana. 
· Nepieciešamo tekstveides, diskusiju un uzskates materiālu sagatavošana (palielinātā šriftā). 
· Dalībnieku uzskaite un projekta rezultātu dokumentēšana.
Pakalpojuma sniedzējam jānodrošina:
· Unikālo projekta dalībnieku uzskaites nodrošināšana atbilstoši projekta dokumentācijas prasībām (reģistrācijas lapu aizpilde); 
· Aizpildīto dokumentu pārbaude un savlaicīga nodošana projekta vadītājai;
· Personas dati izmantojami tikai tādā apjomā un tādiem mērķiem, kas nepieciešami projekta īstenošanai, uzskaitei, uzraudzībai un dokumentēšanai.
Lektora kvalifikācija un pieredze:
· Izglītība un profesionālā kvalifikācija:
· Profesionālā vai augstākā izglītība humanitārajās zinātnēs, maģistra studijas programmā “Rakstniecība” (procesā).
· Profesionālā pieredze:
· Vismaz 10 gadus aktīva un publiski atzīta profesionālā darbība literatūras un radošās rakstīšanas jomā (izdotas grāmatas, publikācijas, dalība literāros projektos); 
· Vismaz 5 gadus praktiskā pieredze pieaugušo izglītības, lasīšanas veicināšanas pasākumu, meistarstundu, diskusiju vai radošās rakstīšanas darbnīcu vadīšanā. 
· Kompetences darbam ar senioru auditoriju:
· Izpratne par pieaugušo izglītības (andragoģijas) principiem un senioru vecumposma komunikācijas īpatnībām;
· Spēja veidot cieņpilnu, drošu, iedvesmojošu un motivējošu mācību vidi, sekmējot katra dalībnieka personīgo pašizpausmi un dzīves pieredzes apzināšanos.

	4. PAKALPOJUMA SNIEGŠANAS METODES UN RESURSI:  
Pakalpojuma plānotais apjoms: 48 akadēmiskās stundas 
· Akadēmisko stundu sadalījums pa mēnešiem notiek atbilstoši saskaņotajam nodarbību grafikam no 2026. gada oktobra līdz 2027. gada jūnijam. 
· Izmantojamās metodes: grāmatu lasīšana un apspriešana, diskusijas, radošās rakstīšanas uzdevumi, atmiņu stāsti, individuāls atbalsts un praktisks darbs ar tekstiem. 

	5. GALAREZULTĀTS: 
· Novadīts paredzētais nodarbību skaits ciklā „Dzīvesstāstu un literārās pašizpausmes darbnīca”; 
· Veikta dalībnieku reģistrācija un apmeklējuma dokumentācija atbilstoši SIF prasībām; 
· Veikta dalībnieku apmierinātības un atgriezeniskās saites izvērtēšana.

	6.  PAKALPOJUMA SNIEGŠANAS TERMIŅŠ UN VIETA:  
Pakalpojuma sniegšanas periods – no līguma noslēgšanas dienas līdz 30.06.2027.
Pakalpojuma sniegšanas vieta – Rīga, NVO nams Ieriķu ielā 43A

	7. PAKALPOJUMA PIEŅEMŠANAS UN SAMAKSAS KĀRTĪBA: 
Pakalpojuma sniedzējs par katru norēķinu periodu iesniedz projekta vadītājai:
1. Nodarbību alībnieku uzskaites un apmeklējuma dokumentāciju;
2. Citas, ar SIF projekta prasībām, saistītas atskaites formas (nodarbību norises fotodokumentācijas)
3. Pakalpojuma izpildi apliecina pušu parakstīts Pakalpojuma pieņemšanas–nodošanas akts.
Apmaksa tiek veikta uz pakalpojuma sniedzēja līgumā norādīto bankas kontu pēc pakalpojuma sniedzēja parakstīta rēķina saņemšanas



